A ! MALAJA LA BUGADA 


A ! Malaja la bugada, 
Qui't ví téner suu tucòu ! 
De la permèra uelhada, 
De tu pensèi vàder hòu. 


Mon Diu, quant de gracietas, 
Sus tons trèits jo ví lusir ! 
Lo qui pintra las mongetas, 
Au's traçar se divertí. 


Quant de còps a la barguèra, 
Quant de còps au ton cledat, 
No'm hes créder, mensongèra, 
Que mons huecs t'avèn tocat ! 


Los ausèths planhèn mas penas, 
Los arrius que n'an plorat, 
E capvath aquestas penas 
Tot que'm pareish desolat. 


Adiu dongas, pastoreta, 
Ingrata, shens nada amor, 
Non veiram plus sus l'erbeta, 
Lo men tropèth dab lo ton. 


